ιασιδημος μνησιος ειπεν επειδη παραγενομενος διοκλειδας απεσταλμενος υπο του βασιλεως αντιγονου τας τε επιστολας απεδωκε τας παρα του βασιλεως και αυτος δε διελεγη παρακαλων τον δημον απολυθηναι της κατεστωσης ταραχης εις τε το λοιπον επαγγελλεται αγαθον οτι αν δυνηται ποιησειν και λογωι και εργωι δεδοχθαι τηι βουληι και τωι δημωι επαινεσαι διοκλειδαν πυρρου μεγαρεα αρετης ενεκα και ευνοιας ης εχων διατελει εις τον δημον και στεφανωσαι αυτον θαλλου στεφανωι εν τωι θεατρωι τωι αγωνι των αυλητων τοις εκατονβιοις ειναι δε αυτον και προξενον και ευεργετην του δημσυ του μινοητων και αυτον και εκγονους δεδοσθαι δε αυτοις και προσοδον προς την βουλην και τον δημον εαν του δεωνται πρωτοις μετα τα ιερα. και εισπλουν και εκπλουν ασυλει και ασπονδει και εμ πολεμωι και εν ειρηνηι οπως και οι λοιποι ειδωσιν οτι ο δημος ο μινοητων επισταται τας αξιας χαριτας αποδιδοναι δουναι δε αυτωι και ξενια τους στρατηγους απο δραχμων πεντηκοντα τους δε ταμιας εις ταυτα υπηρετειν δανεισαμενους κομιδην δε ειναι αυτοις αυτου και τοκου απο της δεκατης των προσοδων. αναγραψαι δε αυτου την προξενιαν τους νεωποιας τους περι φανον εις το ιερον του απολλωνος του δηλιου και το δαπανημα δουναι απο των προσοδων.
Amorgos — Minoa — 250-200 BC
 250-200 BC